Diari Oficial de la Generalitat Valenciana


Sumari del DOGV 5062, del 02-08-2005 (2005/8818)

Informació pública de la protocol·lització i dipòsit de documentació relativa al programa d'actuació integrada per al desenvolupament del sector Don Pío, del Pla General d'Ordenació Urbana d'Ayora.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8818


Organisme emissor
:   Notaria de Vicenta Ramón Royo

Tipus de document
:   Anunci

Informació pública de la protocol·lització i dipòsit de documentació relativa al programa d'actuació integrada per al desenvolupament del sector Don Pío, del Pla General d'Ordenació Urbana d'Ayora. [2005/Q8818]
  
Vicenta Ramón Royo, notària d'Ayora, amb despatx a la plaça Mayor, número 1, faig constar:
  
Davant meu, se seguix acta de protocol·lització i dipòsit de documentació relativa al programa d'actuació integrada per al desenvolupament del sector Don Pío, del Pla General d'Ordenació Urbana d'Ayora, instada per Finca Don Pío, SL, i per això es fa la informació pública següent, text redactat, d'acord amb la minuta:
  
«Don Pío, SL
  
Informació pública del programa d'actuació integrada per al desenvolupament del sector Don Pío, del Pla General d'Ordenació Urbana d'Ayora.
  
La mercantil Finca Don Pío, SL, amb domicili social a Benidorm, carrer de l'Esperanto, número 1, Hotel Madeira, i codi d'identificació fiscal número G11426545, ha formulat un programa d'actuació integrada per al desenvolupament del sector Don Pío del Pla General d'Ordenació Urbana d'Ayora, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb la finalitat de promoure el desenvolupament urbanístic d'esta zona. El programa conté la documentació següent:
  
- Homologació modificativa.
  
- Pla parcial.
  
- Avantprojecte d'urbanització.
  
- Estudi d'impacte ambiental.
  
- Estudi de paisatge.
  
En aplicació del que establix l'article 48.1.c en relació amb l'article 46.3, ambdós de la llei esmentada, és procedent sotmetre este programa, amb tota la documentació annexa, a informació pública pel termini d'un mes, comptador des del sendemà de la publicació d'este anunci en el Diari Oficial de la Generalitat Valenciana.
  
Durant este termini es podran formular al·legacions així com alternatives tècniques, tot això en els termes i condicions que assenyala la Llei 6/1994 a què es fa referència, a l'efecte de la qual qualsevol persona que ho desitge, podrà consultar l'expedient dipositat a la Notaria de Vicenta Ramón Royo, situada a la plaça Mayor, número 1, d'Ayora (València), per a obtindre una còpia de l'acta de protocol·lització del programa i els documents que s'hi acompanyen o sol·licitar que se li hi exhibisca. Igualment, podrà comparéixer a l'ajuntament, on s'ha dipositat una còpia del programa, a fi d'examinar-la.
  
Les al·legacions que, si escau, s'hi formulen, s'hauran de presentar davant el Registre General d'Entrada de l'Ajuntament d'Ayora.
  
Mitjançant este anunci i segons el que establix l'article 48, paràgraf segon, en relació amb els paràgrafs quart i cinqué de l'article 46 de la Llei 6/1994, s'informa a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat; durant este termini podran formular-se les esmentades proposicions a l'Ajuntament d'Ayora. Finalitzat este segon, el següent dia hàbil, excepte si és dissabte, en este cas caldrà entendre el dia hàbil immediatament posterior, tindrà lloc l'acte d'obertura de pliques als mateixos locals de l'Ajuntament d'Ayora».